Diari Oficial de la Generalitat Valenciana


Sumari del DOGV 3155, del 05-01-1998 (1997/11709)

RESOLUCIÓ de 18 de novembre de 1997, de la Direcció General de Recursos Humans, per la qual s'executa la sentència número 795 del Tribunal Superior de Justícia de la Comunitat Valenciana, que estima el recurs contenciós administratiu interposat pel senyor Francisco Gabriel Botella contra la Resolució de 25 de gener de 1995, del director general del Servei Valencià de Salut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3155

Data del DOGV
:   05-01-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/11447


Organisme emissor
:   Conselleria de Sanitat

Tipus de document
:   Resolució

RESOLUCIÓ de 18 de novembre de 1997, de la Direcció General de Recursos Humans, per la qual s'executa la sentència número 795 del Tribunal Superior de Justícia de la Comunitat Valenciana, que estima el recurs contenciós administratiu interposat pel senyor Francisco Gabriel Botella contra la Resolució de 25 de gener de 1995, del director general del Servei Valencià de Salut. [97/A11975]
  
Vista la sentència número 795 del Tribunal Superior de Justícia de la Comunitat Valenciana, que estima el recurs contenciós administratiu interposat pel senyor Francisco Gabriel Botella contra la Resolució de 25 de gener de 1995, del director general del Servei Valencià de Salut (DOGV de 23.02.95), per la qual es convoca un concurs per a la provisió de distintes direccions de servei de l'Hospital Clínic de la Universitat de València.
  
Vist el fonament jurídic segon de la sentència en relació amb la pretensió del recurrent, que literalment reproduït assenyala que "pertoca estimar el recurs perquè la prova o exercici pràctic no pot consistir, com es fa en la convocatòria, en una entrevista amb l'aspirant sobre els coneixements científics i d'organització sanitària acreditats en el seu historial professional, ja que, atesa la concreta redacció de la base, infringeix l'esmentada ordre ministerial" (o siga, l'Ordre de 5 de febrer de 1985), així com el veredicte d'aquesta, que declara contrari a dret, anul·la i deixa sense efecte la Resolució de 25 de gener de 1995, del director general del Servei Valencià de Salut (DOGV de 23.02.95).
  
Per tot això, d'acord amb el que estableixen l'article 118 de la Constitució Espanyola i 18 de la Llei Orgànica del Poder Judicial, que diuen que és obligatori complir les sentències en els seus propis termes, i fent ús de les facultats que legalment m'han sigut conferides per l'article 2 h) de l'Ordre de 10 de març de 1995, del conseller de Sanitat i Consum, per la qual s'aproven diverses delegacions d'atribucions en favor de distints òrgans de la Conselleria (DOGV núm. 2.953, de 17.03.97), aquesta Direcció General de Recursos Humans resol:
  
Primer
  
Suprimir de la Resolució de 25 de gener de 1995, del director general del Servei Valencià de Salut, de l'annex I, l'apartat b) de la base 7.1.2. i retrotraure les actuacions del procés selectiu fins a la realització de la prova pràctica prevista en la base 7.1.2.b).
  
Segon
  
La base 7.1.2.b) queda redactada de manera següent:
  
"La prova pràctica consistirà en la resolució per escrit d'un supòsit pràctic relacionat amb la gestió pròpia del servei a què opta l'aspirant, en el qual es valorarà l'aptitud per a l'acompliment de les funcions pròpies del servei. La seua valoració màxima serà igualment de 15 punts."
  
Tercer
  
Els aspirants admesos al concurs, segons la Resolució de 30 de maig de 1995, del director general del Servei Valencià de Salut, seran convocats per a la realització d'aquesta prova pràctica segons la forma disposada en la base 7.4 de la convocatòria.